|  |  |  |
| --- | --- | --- |
| http://www.ks-gov.net/pm/Portals/0/Logot/Stema%20(100px).jpg | **KUVENDI I KOMUNËS–SUHAREKË**  **SKUPŠTINA OPSTINE - SUVA REKA**  **MUNICIPALITY OF SUHAREKA** |  |

**PROCESVERBAL XI/2020**

**I mbajtur me rastin e mbledhjes së 11 (njëmbëdhjetë) të rregullt për vitin 2020 të Kuvendit të Komunës së Suharekës**

**Vendi: Suharekë**

**Zyra: Salla e Kuvendit të Komunës**

**Data: 30.11.2020**

**Ora: 10.00**

**Prezentë në takim:**

**Z. Nexhat Ramadani**

**Z.Bashkim Ndrecaj**

**Z. Brahim Curri**

**z. Alban Berisha**

**Z. Shefket Kolgeci**

**Z. Xhemajl Kabashaj**

**Znj. Elmaze Bytyqi**

**Znj. Bulëza Kuçi**

**Znj. Shqipe Ramaj**

**Z.Lirim Qatani**

**z. Reshat Selimaj**

**Z. Ardian Kotorri**

**Z. Bexhet Kuçi**

**Z. Aziz Bytyqi**

**Z Gazmend Gashi**

**Znj. Bardha Gashi**

**Znj. Mirlinda Muqa**

**Z. Rilind Krasniqi**

**Z. Jeton Rrakaqi**

**Z. Arbërim Basha**

**Z. Dardan Berisha**

**Znj. Marigona Gashi**

**Znj.Florie Bytyçi**

**Z. Sami Hajdari**

**Znj.Albana Bytyqi**

**Z. Osman Selimaj**

**Z.Leonard Shala**

**Z. Dugagjin Palushi**

**Znj.Laureta Tafaj**

**Z.Gëzim Kryeziu**

**Znj.Afërdita Morina**

**Të pranishëm të tjerë**

**Kryetari Komunës**

**Media dhe qytetarë**

**OSCE, LMT, KDI**

**Habibe Bytyqi**

**Xheladin Sadikaj**

Mbledhjen e hapi dhe e kryesoi, Kryesuesi i Asamblesë Komunale z.Bexhet Kuçi dhe e prezantoi rendin e ditës:

***REND DITE***

1. **Miratimi i procesverbalit nga mbledhja e kaluar;**
2. **Shqyrtimi i projekt-Rregullores për ndryshimin dhe plotësimin e Rregullores, 01-nr-16-7790 për ndarjen e bursave për nxënës/e dhe student/e të Komunës së Suharekës;**
3. **Shqyrtimi i projekt-vendimit për dhënien e pëlqimit për ti zhvilluar procedurat e ankandit publik për dhënien në shfrytëzim afatshkurtër të pronës së paluajtshme të Komunës;**
4. **Shqyrtimi i projekt-vendimit për dhënien e pëlqimit për ti zhvilluar procedurat e ankandit publik për dhënien në shfrytëzim afatshkurtër të pronës së paluajtshme të Komunës;**
5. **Raporti financiar i administrimit të buxhetit të Komunës së Suharekës për periudhën janar-shtator të vitit 2020;**
6. **Diskutim për sensibilizimin e qytetarëve kundër dhunës në familje;**
7. **Pyetje dhe përgjigje;**

**Kryesuesi** - përshëndet të pranishmit dhe e hedh në votim rendin e ditës.

**Miratohet Unanimisht**

**Pika 1. Miratimi i procesverbalit nga mbledhja e kaluar;**

**Kryesuesi** - e hedh në votim

**Miratohet Unanimisht**

**Pika 2. Shqyrtimi i projekt-Regullores për ndryshimin dhe plotësimin e Rregullores, 01-nr-16-7790 për ndarjen e bursave për nxënës/e dhe student/e të Komunës së Suharekës;**

**Kryesuesi -** e elaboron këtë pikë dhe hap debatin.

**Nexhat Ramadani** - kërkon sqarime se ku janë bo këto ndryshime.

**Remzi Bajselmani** - përshëndet të pranishmit.Me këtë ndryshim tentojmë ti japim përparësi atyre që kanë sukses më të lartë.Te neni 8.1 është ndryshimi për studentët,ku nota mesatare të jetë kriteri kryesor.Në këtë komision kanë punu dy zyrtar të DKA-së,dy drejtor shkollash dhe asambleisti Aziz Bytyqi.

**Nexhat Ramadani** - ideja të cilën e kërkova nga drejtori apo nga grupi punues është që të na elaborojë secilën prej pikave,sepse kjo që tha drejtori është e pamjaftueshme.

**Aziz Bytyqi -** ideja e ndryshimeve ka ardh prej komisionit për ankesa.Pra kemi shku nga cilësia.

Ai sqaron për secilën prej pikave se si dhe pse është bë ndryshimi.

**Leonard Shala -** unë mendoj që rregullores duhet me iu nënshtru ni diskutim publik,ku të marrin pjesë përfaqësues të partive politike si dhe ekspert të drejtorisë së arsimit,ta bëjmë një analizë.Nuk npajtohem me Azizin,që një nxënës që i ka dy prindërit në punë,e që ka biznes me marrë burse,kurse nxënësi që nuk ka jo.

**Aziz Bytyqi -** ai lexon nenin 9 të rregullores i cili nuk ka ndryshuar dhe vlen për ata që nuk mund të jenë përfitues të burses.

**Dugagjin Palushi -** përshëndet të parnishmit.Për studentët me note mesatare 9.5 – 10 ka shumë organizata të huaja dhe vet univerzitetet i financojnë studentët.Te fëmijët me asistencë sociale më duket shumë e pakuptimtë zvogëlimi i pikëve.Unë kisha thënë mi ngrit pikët,dhe te nxënësit që kanë mesataren nën 3 dhe është rast social,është e padrejtë me hek prej listës.

**Aziz Bytyqi -** nxënësit me mesatare nën 3 dhe studentët që kanë mesataren nën 7 nuk iu mohohet e drejta nëse ata janë me asistencë sociale.

**Ardian Kotorri -** përshëndet të pranishmit.Përgëzoj drejtorin Bajselmani për ndryshimin e rregullores së bursave.Për mendimin tim nuk them që nuk është nevoja ti përkrahim rastet sociale ,mirëpo ajo qka është më e rëndësishme në këto momente është se duhet ti japim përkrahje nxënësëve dhe studentëve të dalluar.Unë e mbështes këtë rregullore.

**Shefket Kolgeci** - përshëndet të pranishmit.Përgëzon komisionin për këtë rregullore.Kam propozim:studentët dhe nxënësit të cilët nuk kanë të punësuar asnjërin prind dhe nuk kanë të ardhura ,mendoj që pikët të jenë 20.Kërkoj ndryshim te neni 2.prej 15 pikëve në 20 pikë.

**Sami Hjdari -** përshëndet të pranishmit.Duke e pa gjendjen në këtë kohë pandemie,më shumë jam për social se sa nga cilësia,ku dihet se studentet dhe nxënësit që kanë note mesatre të lartë gezojnë bursë nga organizata të ndryshme.

**Dardan Berisha** – përshëndet të pranishmit.Kemi ardh në hezitim sepse brenda një viti kemi ardh në ndryshim të një rregullore.Si grup i asmbleistëve mendojmë të lihet me 30 pikë.Kemi kërkesë që të rritet numri i përfituesëve të bursave sipas buxhetit. Ne nuk jemi për mi dhan me automatizëm studentave me note mestare 9.5 – 10.Ai parasheh ni ndryshim të pikave,që sipas tij duhet me qenë,dhe i lexon ato.

**Xhemajl Kabashi** – përshëndet të pranishmit dhe komisionin për punën që e ka bë.Mendoj mos të ngutemi me aprovimin e rregulloreve të tilla.Të mundësojmë një debat të mirëfilltë publik dhe ta bëjmë një rregullore të mirëfilltë,ku mundësisht t’i përfshij të gjitha interesat e grupeve të ndryshme.

**Nexhat Ramadani** – e vlerësoj kontributin e komisionit.Ideja që të favorizohet kualiteti,mua më duket e logjikshme.Qëllimi i burses është që ti stimuloj ata nxënës që mësojnë dhe të kemi kualitet,por natyrisht që merret parasysh edhe ana sociale.Nëse ka hapsirë për debat publik dhe të shtyhet për mbledhjen tjetër.

**Aziz Bytyqi** – kjo rregullore i jep rëndësi edhe aspektit social edhe aspektit të suksesit.Është e vështirë që ky dokument ti përmbush të gjitha kërkesat.Pajtohem me Dardanin që për nxënësit me asistencë sociale të mbetet 30 pikë,por për propozimet tjera të vijm në përfundim të përbashkët.

**Dardan Berisha** – as rregulloren e kalume e as këtë rregullore nxënësi që është me sukses me 2-sh nuk vlerësohet.Nuk mundesh me ja ndal konkurimin por ska poentim.Duhet të diskutohet edhe një here.

**Leonard Shala** – Nëse para tre viteve e kemi miratu një plotësim ndryshim të asaj rregullore,ku ju kemi dhënë hapsirë rasteve sociale,çka po ndodh tash?Unë mendoj që ti jepet përparësi rasteve sociale.

**Florije Bytyqi –** përshëndt të parnishmit.Në komisionin e kësaj rregullore,përpos personave ekspertë është dasht edhe komisioni për ndarjen e bursave.Unë jam për ndarjen e bursave të rasteve sociale.Ndëras studentëve që kanë notën mesatare 9 deri 10 bursa iu ndahet nga Univerziteti.

**Bashkim Ndrecaj** – përshëndet të pranishmit.Propozoj ti ftoni shefat e grupeve të asambleistëve,komisionin për ndarjen e bursave dhe të ankesave dhe me ardh me një përfundim në Asamble.

**Alban Berisha** – përshëndet të pranishmit.Nuk e di deri kur kjo praktikë që me ardh deri këtu si projekt.E përgëzoj ekzekutivin pë këtë iniciativë, por propozoj që në të ardhmen me pas ma shumë debate publike pastaj të vie në Asamble.

**Rilind Krasniqi** – deri tash është diskutu karakteri i sociales.Duhet ti mbështesim edhe nxënësit me sukses të mire, duhet ti mbështesim edhe nxënësit me asistencë sociale.

**Aziz Bytyqi** – fëmijët e dëshmorëve kan marrë bursë me automatizëm.Ne mund ta shtyejm por prap nuk mund ta bëjmë mire bashkë.

**Jeton Rrakaqi –** Aziz po shihet që nuk ka vullnet për këtë pike.Konsultohu me grupet parlamantare.

**Nexhat Ramadani** – është mire që komisioni të bëjë edhe një diskutim përfundimtar.

**Kryesuesi** – e hedh në votim për tërheqjen e kësaj pike.

**Unanimisht Miratohet**

**Pika 3. Shqyrtimi i projekt-vendimit për dhënien e pëlqimit për ti zhvilluar procedurat e ankandit publik për dhënien në shfrytëzim afatshkurtër të pronës së paluajtshme të Komunës;**

**Kryesuesi – e elaboron këtë pike,dhe hap debatin**

**Jeton Rrakaqi –** është hera e dytë që vje për pëlqim.Në KPF jeni arsyetu që s’ka pas plan.

**Alban Berisha** – ne si grup parlamentar në parim jemi për me përkrah këtë vendim.

**Dugagjin Palushi** – ky projekt tregon se sa të dështum ne jemi si Komunë.Është një moment jo i mire që ne me dhan në shfrytëzim,ku tash është duke u punu sheshi dhe i ka ra vlera.Si treg edhe Komuna munet me menagju një kohë.

**Kryesuesi** – e hedh në votim për dhjetë vite

**Me 3 Apstenime Miratohet**

**Pika 4. Shqyrtimi i projekt-vendimit për dhënien e pëlqimit për ti zhvilluar procedurat e ankandit publik për dhënien në shfrytëzim afatshkurtër të pronës së paluajtshme të Komunës;**

**Kryesuesi -** e elaboron këtë pikë dhe hap debatin.

**Kryetari –**obligimi që ka mbet i rrymës,nuk është i shkollës por i ish pronarit.

**Kryesuesi** – e hedh në votim

**Unanimisht Miratohet**

**Pika 5. Raporti financiar i administrimit të buxhetit të Komunës së Suharekës për periudhën janar-shtator të vitit 2020;**

**Kryesuesi** – e elaboron këtë pikë.Prezent është shefi financiar për ç’do sqarim.

**Nexhat Ramadani –** kam pa disa gabime teknike te raporti financiar dhe është mire me i rregullu sepse kemi të bëjmë me një dokument zyrtar.

**Pika 6**. **Diskutim për sensibilizimin e qytetarëve kundër dhunës në familje;**

**Kryesuesi –** e elaboron këtë pike,dhe ia jep fjalën nënkryetares znj.Mihrije Suka.

**Nënkryetarja –** përshëndet të pranishmit.Sot po flasim për një temë që është e ndieshme dhe e pranishme në vendin tone.Andaj ne të gjithë të ngrihemi kundër kësaj dukurie të keqe.Fushata gjashtëmbëdhjetë ditë aktivizëm kundër dhunës me bazë gjinore është një fushat globale e cila fillon me 29 nëntor dhe përfundon me 10 dhjetor,në ditën e të drejtave të njeriut.Ne si qeveri lokale dhe unë si Nënkryetare e Komunës i kemi kushtu vëmendje të veqant fuqizimit dhe avancimit të grave.Falemderoj Kryetarin e Komunës z.Bali Muharremaj,gjithëashtu falemderoj zyrtren për barazi gjinore për bashkëpunimin si dhe grupin e grave asambleiste.Falemderoj dhe asambleistët për kontributin e tyre në marrjen e disa vendimeve në të mire të ngritjes së pozitës së gruas dhe mirëqenies.Nga statistikat e marra nga policia e Kosovës ,QKMF dhe Qendra për punë sociale,kemi një rritje të ndjeshme të dhunës në familje.

**Mirlinda Muqa** – përshëndet të pranishmit.Jo vetëm këtë 16 ditësh por gjatë tërë vitit grate dhe vajzat duhet të trajtohen të barabarta. Këtë vit aktivitetin e kemi filluar në strehimoren e grave në Prizren,dhe jemi të kënaqura që kemi nda një pjesë të buxhetit.Jemi të këqura që si grup i garve asambleiste kemi arritur të mbajmë aktivitete dhe ti sensibilizojmë ato.Shpresoj që çdo vit të kemi përkrahje per strehimoren dhe për të gjitha gratë që kanë nevojë.

**Elmaze Bytyqi –** përshëndet gjithë të pranishmit.Dhuna në familje po konsiderohet si një plagë e vjetër e shoqërisë dhe njëra prej formave më të përhapura në botë.Dhuna triumfon vetëm atëherë kur ne heshtim.Dhuna nuk atakon vetëm femrat,pjesë e saj mund të jenë të gjitha klasat shoqërore. Ne kemi vuajtur mjaft si popull.Pse duhet të kemi frikë edhe në këtë kohë paqeje?Dhe unë sot jam para jush duke kërkuar mbështetjen tuaj për to.Andaj unë propozoj që të mbahen orë edukuese nëpër shkolla.Poashtu të themelohet një ekip nga mjekët dhe psikologët që të vizitojnë familjet dhe të merren me pasojat e dhunës.Duhet të punohet edhe në bashkëpunim me organet e rendit dhe të drejtësisë për parandalimin e këtyre rasteve,dhe mendoj që duhet të ndahen mjete për të themeluar një komision që të merret me arsyen e kësaj dukurie.Të paraqiten raportet në Asamblenë Komunale dhe të mendohet për punimin e planit për parandalimin e përsonave që përdorin dhunë dhe ata që janë viktima.Unë sot jam në këtë foltore dhe dua të jem deri atëherë ku ju gra të dashura mund ta ngrini zërin pa frikë për veten tuaj dhe të drejtat tuaja.

**Pika 7. Pyetje dhe përgjigje**

**Jeton Rrakaqi** – në emër të grupit parlamentar kam propozim, që çdo person që infektohet me KOVID 19,tu ndahet një shumë,të pakten 50 euro.Kisha kërku mbështetje nga ju.

1.Çka po ndodh me objekin Viva Fresh te rruga e Reshtanit,dhe ende nuk janë marrë masa ,ku ky proces ka kalu edhe në institucione gjyqësore?

2. Kemi marrë disa ankesa te zona industriale,që është tu operu një gurëthyes në mënyrë të jashtëligjshme,ku ato ankesa kanë ardh në zyren tuaj dhe të inspeksionit dhe s’keni marrë masa aspak.

3. Drejtorisë së shëndetësisë:Pse nuk i stimuloni që edhe mjekët që punojnë me karitas ti mbajnë kujdestaritë,por vetëm ata që janë në listë të pagave.Dhe nuk i keni nda rrogat jubilare dhe ata janë detyru që perms përmbaruesit ta kërkohjnë të drejtën,dhe në momentin që e keni pa që ata ju kanë drejtuar gjykatës, ju keni marrë vendim me ja nda pagat.

4.Drejtorisë të shërbimeve publike:jam i shqetësuar për rrugën në Shirokë se si janë mbuluar ato gropa.

5.Kryetarit:firma A&B consration ia ka marrë Komunës 44000 euro vlerë permes përmbaruesit.Për çka është marrë kjo?

**Kryetari –** tri objektet,lenda është në gjykatë.Për gurëthyesin ,e kam marrë kërkesën dhe po merret inspeksioni.Sa i përket gropes së Dervenit,atë e ka marrë me kry Ministria e Infrastukturës.Gjendja në Komunën tone për shkak të pandemisë është e rëndë sepse kemi mjaft raste.

**Besa Kuçi –** përshëndet të pranishmit.Kemi raport nga Prizreni ku kemi 24 pacient,4 janë në gjendje të rëndë,16 janë duke u trajtu me terapi dhe 8 janë me shenja klinike të pakonfirmuara.Te shtesat e Karitasit është e vërtetë që nuk po mujm me i pagu këto shtesa.I kam dërgu listat e punëtorëve të Karitasit me emra në Ministri,dhe janë kthy nga zyrtarë të lartë shkaku që karitasi është një OJQ dhe nuk është në list të pagave.

**Jeton Rrakaqi** – unë thashë kujdestaritë me ja pagu.

**Besa Kuçi–** për kujdestaritë është menagjmenti i QKMF-së.Dhe për pagat jubilare,unë kur kam ardh veq kanë qenë ankesat.Kemi mbajt tre mbledhje me ankuesit dhe kemi kërku mu tërhek sepse unë veq kam fillu me punu n’këtë drejtim por s’kanë pranu.

**Jeton Rrakaqi** – pse po lejoni me ndërtu objekte pa leje,si rasti në Reshtan?Unë jam i sigurt që ai objekt nuk prishet.

**Kryetari** – masat janë marrë në fillim,dhe rasti është në gjykatë.Te pagesat e Karitasit paguhen në paga dhe meditje dhe nuk kemi mundësi zyrtarisht mi pagu.Unë nuk kam informatë që përmbaruesi ja ka marrë komunës 44000 euro.

**Jeton Rrrakaqi** – thotë që ka dokumemtin nga avokati.

**Fadil Hoxha** – përshendet të pranishmit.Në bazë të asaj që unë disponoj nuk ka ekzekutiv,pra nuk është e ekzekutune në buxhet të Komunës.

**Bashkim Ndrecaj** – e përkarh Jetonin për ti ndihmuar të sëmurët me KOVID.pyetje 1.Drejtorisë së Shëndetësisë:në ambulanten që është nda pë të sëmurët me Kovid,a ka infermier që rrinë deri ti marrin pacientat infuzionet?A dezinfektohet ajo hapsirë dhe a pastrohen shtretërit pas çdo terapie? 2.Kryetarit:keni thënë se keni ide për dekorimin e qytetit.A është anulu tenderi apo ka vazhdu? 3.Drejtorisë së Urbanizmit:sanimi i rrugës Shirokë – Sopijë është tu u bo shumë keq.

**Kryetari –** ajo rrugë është pjesë e Ministrisë**.**Procedurat,dekorimet janë kry dhe vlera është 5000 euro. Do dekorohet me nxënësa,Asambleista dhe puntorë të Komunës.

**Besa Kuçi** – jep përgjigje.

**Bashkim Ndrecaj –** me date 27, njërit pacient i është qit infuzioni dhe asnjëherë deri sa e ka përfundu nuk është shiku nga infermierët.Është inqizimi.

**Kryetari –** lista që ka ardh para një muaji prej institutit,nese s’ka ndryshu,është që mjekët tanë nuk kanë pas të drejt me shku nëpër shtëpija,e ka pas obligim instituti dhe kur i është dhënë diagnoza është dërgu në Prizren.

**Shefket Kolgeci** – Drejtorisë së Shërbimeve publike:kanalizimi në fshatin Vraniq a do të fillojë, dhe kush e ka marrë tenderin? Çka do të bëhet me ndriçimin?

**Kryetari** – jep përgjigje.

**Dugagjin Palushi –** trotuari që ka fillu te Kokollart,kompania është zhduk.Çka po ndodh?Theranda sh.p.k kanë kërku rekomandim ku kërkojnë parcelat e Komunës në shfrytëzim afatgjatë.A është në shqyrtim lënda?Te personat me Kovid,kush ka kompetence me marrë raportin në laboratore private,sepse shumë dalin pozitiv edhe shetisn.Pastaj nëpër markete ka ushqime me afat të skadum.Komisioni që është bo,kush e bën thirrjen e pare?A do të fillojë të punojë ky komision?

**Kryetari –** trotuari ka fillu dhe do përfundojë këtë vit.Sa i përket covid 19,ne sipas ligjit nuk mund ti ndalojmë.

**Avni Bytyqi** – jep sqarime shtesë lidhur me formimin e komisionit.

**Leonard Shala**- A duhet ose a ka infuzione në QKMF?

**Besa Kuçi** – jep përgjigje.

**Leonard Shala-** para tre dite isha me një familjar dhe 5 persona kanë ble infuzione.

**Besa Kuçi** – ne i ruajmë për urgjencë,rast nevoje.

**Florije Bytyqi –** kam bo kërkesë për testimin e puntorëve shëndtësorë.Neve Prizreni po na anashkalon.Kërkoj nga ju Kryetar që të bëni më shumë presion.

**Besa Kuçi** – çdo kërkesë e testimit e çdo qytetari,iu është procedu kërkesa.

**Florije Bytyqi –** nuk jam kritike nga ana juaj,por po kërkojmë që të gjithë puntorëve shëndetësorë me ju bo testi.

**Xhemajl Kabashi** – Jetoni e dha ni propozim.Është mire me pas ni pikë në mbledhjen e ardhshme.Te ndriçimi në Krushicë mire ka fillu,mirëpo ai ndriçim nuk ka kuptim pa u rregullu ai Lapidarë.

**Kryetari** – ne jemi në fazëne tretë të meremetimit te Lapidarët dhe ndriçimi është tjetër pjesë.

**Nexhat Ramadani –** Drejtoresha e Shëndetësisë ka dal me ni deklaratë,kur një mistër ka dal me Covid dhe ajo e ka trajtu në ni mënyrë më të veqntë.Para sfidave jemi të gjithë të barabartë.A ndieni përgjegjësi dhe a po veproni realisht ashtu?

**Kryetari** – për mua të gjithë janë të barabartë.Njerëz jemi,dhe ndonjëhjerë gabojmë.

**Bashkim Ndrecaj** – falemderon Drejtorin e Kulturës Beq Berisha për bashkëpunimin dhe organizimin për mbajtjen e garës,e cila ka qenë në kuadër të Festarit.

**Kryesuesi –** kërkesa e PDK-së për subvencionimin e të prekurve me Kovid me nga 50 euro.Është mirë me diskutu ekzekutivi.

**Avni Bytyqi** – të bisedohet e pastaj të vendoset se ka të merren ato mjete.

**Rilind Krasniqi –** a ka mundësi me marrë si propozim nga gjithë Asambleistët,dhe mbledhjen e ardhshme me qit në rend dite,e pastaj me vendos.

**Bashkim Ndrecaj –** Jeton besoj jemi krejt pro.

**Jeton Rrakaqi** – le të kalojë njëherë si propozim.

**Avni Bytyqi** – pas propozimit të grupit parlamentar të PDK-së,u mor iniciativ që të mbahet një takim në zyren e Kryetarit dhe të shqyrtohen mundësitë për ti ndihmuar qytetarët që janë të prekur me Kovid.

**Kryesuesi** – e hedh në votim

**Unanimisht Miratohet**

**Takimi përfundoi:**12 : 05  **Procesmbajtësja:**

Dafina Haziraj